Und sprach: »ach, herr, laßt mich zu haus!
nemt die drei batzen! richt mich aus!
bekümert euch so hart nit um die sünde.«
Da schnupfet erst der pfaff noch bas
und also hart erseufzen was,
als ob er gar kein wort nit reden künde.
Der buler sprach: »es ist mir leide!
ich wil doch bulen niemermer.
seit guter ding und wolt mich absolviren.
nun bin ich ie kein Türk noch heide,
hab ich ein klein ton wider er,
durch buß kan ich mein sünd wider quitiren.«